Държавен вестник, бр. 27, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  27
15. организира защитата на класифицирана­
та информация при бедствия,  при положение 
на война, при военно или друго извънредно 
положение в министерството, в структурите 
на пряко подчинение на министъра и в Бъл­
гарската армия;
16. осъществява взаимодействие с национални 
органи, служби или организации, както и със 
сродни служби и органи на други държави или 
международни организации по въпроси, свързани 
със защитата на класифицираната информация;
17. осъществява методическо ръководство и 
координира дейността на Техническия център 
за сигурност на информацията във въоръже­
ните сили;
18. осъществява методическо ръководство 
на органите по сигурността на информацията 
в Българската армия и в структурите на пряко 
подчинение на министъра с изключение на 
служба „Военна полиция“ и служба „Военна 
информация“. 
Раздел ІV
Дирекция „Вътрешен одит“
Чл. 18. (1) Дирекция „Вътрешен одит“ е на 
пряко подчинение на министъра и осъществява 
вътрешен одит по Закона за вътрешния одит 
в публичния сектор (ЗВОПС).
(2) Дирекция „Вътрешен одит“ осъществява 
дейността по вътрешен одит на всички струк­
тури, програми, дейности и процеси в минис­
терството, включително на разпоредителите 
със средства на Европейския съюз и по други 
програми и на разпоредителите с бюджетни 
кредити от по-ниска степен към министъра, 
които нямат изградени звена за вътрешен одит, 
в съответствие с чл. 13 ЗВОПС. 
(3) Директорът на дирекция „Вътрешен одит“ 
докладва пряко на министъра.
(4) Дирекция „Вътрешен одит“:
1. планира, извършва и докладва дейността 
по вътрешен одит в съответствие с изисква­
нията на ЗВОПС, Стандартите за вътрешен 
одит в публичния сектор, Етичния кодекс на 
вътрешните одитори, статута на вътрешния одит 
и утвърдената от министъра на финансите мето­
дология за вътрешен одит в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от министъра;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход и 
техники, вида и обема на проверките;
4. дава на министъра независима и обективна 
оценка за състоянието на одитираните системи 
за финансово управление и контрол;
5. оценява процесите за идентифициране, 
оценяване и управление на риска, въведени 
от министъра;
6. проверява и оценява: съответствието на 
дейностите със законодателството, вътрешните 
актове и договори; надеждността и всеобхват­
ността на финансовата и оперативната инфор­
мация; създадената организация по опазване 
на активите и информацията; ефективността, 
ефикасността и икономичността на дейностите; 
изпълнението на задачите, договорите, поетите 
ангажименти и постигането на целите;
7. при възлагане от министъра дава съвети, 
мнение и обучава с цел подобряване процеси­
те на управление на риска и контрола, без да 
поема управленска отговорност за това;
8. докладва и обсъжда с министъра и с 
ръководителите на структурите, чиято дейност 
е одитирана, резултатите от всеки извършен 
одитен ангажимент и представя одитен доклад;
9. дава препоръки в одитните доклади за 
подобряване на адекватността и ефективността 
на системите за финансово управление и кон­
трол, подпомага министъра при изготвянето 
на план за действие и извършва проверки за 
проследяване изпълнението на препоръките;
10. изготвя и представя на министъра годи­
шен доклад за дейността по вътрешен одит в 
съответствие с чл. 40 ЗВОПС; 
11. предлага на министъра план за повиша­
ване квалификацията на вътрешните одитори 
и осъществява контакти с другите звена за 
вътрешен одит от организациите от публичния 
сектор с цел обмяна на добри практики.
 
Раздел V
Звено „Финансов контрол и материални про­
верки“
Чл. 19. Звено „Финансов контрол и мате­
риални проверки“:
1. осъществява предварителен контрол по 
законосъобразност по чл. 13, ал. 3, т. 5 от 
Закона за финансовото управление и контрол 
в публичния сектор на всички документи и 
действия, свързани с финансовата дейност в 
министерството;
2. извършва материални проверки на ма­
териалноотговорните лица в министерството, 
в структурите на пряко подчинение на минис­
търа и в Българската армия по отношение 
на събирането, съхраняването, разходването 
и отчитането на активите съгласно чл. 31 от 
Закона за държавната финансова инспекция;
3. документира резултатите от извършените 
проверки, като изготвя доклади и актове за начет.
Раздел VІ
Звено „Протокол“
Чл. 20. Звено „Протокол“:
1. осигурява подготовката и провеждането на 
официални срещи и посещения у нас и в чуж­
бина на ниво министър, заместник-министри, 
постоянен секретар на отбраната, началник на 
отбраната и заместник-началници на отбраната;